Na podlagi drugega odstavka 355. člena in tretjega odstavka 382. člena Zakona o davčnem postopku (Uradni list RS, št. 13/11 – uradno prečiščeno besedilo, 32/12, 94/12, 101/13 – ZDavNepr, 111/13) izdaja minister za finance

###### P R A V I L N I K

###### o spremembah Pravilnika o davčnem obračunu davka od dohodkov pravnih oseb

1. člen

V Pravilniku o davčnem obračunu davka od dohodkov pravnih oseb (Uradni list RS, št. 109/13) se v Prilogi 1 v postavki pod zaporedno številko 5.N številka »70« nadomesti s številko »80« in v postavki pod zaporedno številko 11.N se številka »0,7« nadomesti s številko »0,8«.

2. člen

V Prilogi 2 se v točki IV. Posebnosti metodologije izpolnjevanja obračuna pri ugotavljanju davčne osnove z upoštevanjem normiranih odhodkov v metodologiji k zaporedni številki 5.N številka »70« nadomesti s številko »80« in številka »0,70« nadomesti s številko »0,8« ter v metodologiji k zaporedni številki 11.N se številka »0,7« nadomesti s številko »0,8«.

3. člen

Priloga 12 se črta.

4. člen

Priloga 20 se nadomesti z novo Prilogo 20, ki je priloga in sestavni del tega pravilnika.

5. člen

Ta pravilnik začne veljati naslednji dan po objavi v Uradnem listu Republike Slovenije, uporablja pa se za davčna obdobja, ki se začnejo od vključno 1. januarja 2015.

Ne glede na določbo prvega odstavka tega člena se določbi 3. in 4. člena tega pravilnika uporabljata že za davčno obdobje od 1. januarja 2014 dalje, za katerega se davčni obračun predloži po dnevu uveljavitve tega pravilnika.

Št. 007-659/2014

Ljubljana, dne

EVA 2014-1611-0061

dr. Dušan Mramor

minister za finance

**Priloga 20**

Zavezanec za davek: …………………………………………………..

Davčna številka: …………………………

**PRIGLASITEV UGOTAVLJANJA DAVČNE OSNOVE**

**Z UPOŠTEVANJEM NORMIRANIH ODHODKOV**

Na podlagi 67.b člena Zakona o davku od dohodkov pravnih oseb (Uradni list RS, št. 117/06, 56/08, 76/08, 5/09, 96/09, 110/09 – ZDavP-2B, 43/10, 59/11, 24/12, 30/12, 94/12, 81/13 in 50/14; v nadaljnjem besedilu: ZDDPO-2) in 382.a člena Zakona o davčnem postopku (Uradni list RS, št. 13/11 – uradno prečiščeno besedilo, 32/12, 94/12, 101/13 – ZDavNepr in 111/13) v povezavi z 98. členom Zakona o spremembah in dopolnitvah Zakona o davčnem postopku (Uradni list RS, št. 94/12)

I.

Izjavljam, da bo zgoraj navedeni davčni zavezanec ugotavljal davčno osnovo z upoštevanjem normiranih odhodkov za davčno obdobje, ki se začne s 1. 1. …..(LLLL+1), in za naslednja davčna obdobja do preklica oziroma do davčnega obdobja, ko ne bo več izpolnjeval pogojev za ugotavljanje davčne osnove z upoštevanjem normiranih odhodkov.

II.

Izjavljam, da zgoraj navedeni davčni zavezanec izpolnjuje pogoje za ugotavljanje davčne osnove z upoštevanjem normiranih odhodkov, in sicer:

1. da je davčni zavezanec družba po zakonu, ki ureja gospodarske družbe oziroma družbi primerljiva tuja oseba za poslovno enoto, ki jo ima v Sloveniji,
2. da v koledarskem letu ……(LLLL) prihodki, ugotovljeni po pravilih o računovodenju, pri zavezancu
   1. ne presegajo 50.000 eurov,
   2. presegajo 50.000 eurov vendar ne presegajo 100.000 eurov in je bila v skladu s predpisi, ki urejajo pokojninsko in invalidsko zavarovanje, pri zavezancu obvezno zavarovana vsaj ena oseba za polni delovni čas neprekinjeno najmanj pet mesecev.

V primeru poslovne enote se pogoj glede prihodkov nanaša na celotne prihodke zavezanca nerezidenta. Prav tako se obvezno zavarovanje vsaj ene osebe za polni delovni čas neprekinjeno najmanj pet mesecev v skladu s predpisi, ki urejajo pokojninsko in invalidsko zavarovanje, nanaša na zaposlitev pri nerezidentu.

III.

1. Izjavljam, da zgoraj navedeni davčni zavezanec v 18 mesecih pred priglasitvijo ugotavljanja davčne osnove z upoštevanjem normiranih odhodkov ni:

* ustanovil družbe, zavoda ali primerljive osebe po tujem pravu;
* se preoblikoval s prenosom enega ali več obratov na fizično osebo, ki opravlja dejavnost, če je ta fizična oseba predhodno imela delež v zavezancu, ali na družbo, s pridobitvijo lastniškega deleža;
* pričel poslovati na podlagi prenosa enega ali več obratov od druge fizične ali pravne osebe.

1. Izjavljam, da so zaradi okoliščine, določene v prvem odstavku 67.d člena ZDDPO-2 (navedene pod III.1.), do katere je prišlo v 18 mesecih pred priglasitvijo ugotavljanja davčne osnove z upoštevanjem normiranih odhodkov, med prihodki zavezanca po 67.b členu ZDDPO-2 upoštevani tudi prihodki, navedeni v drugem odstavku 67.d člena ZDDPO-2:

* prihodki zgoraj navedenega zavezanca in družbe, zavoda ali primerljive osebe po tujem pravu, ugotovljeni po pravilih o računovodenju,
* prihodki zgoraj navedenega zavezanca in družbe, ki je prevzela enega ali več obratov zavezanca,
* prihodki zgoraj navedenega zavezanca in osebe, ki je prenesla enega ali več obratov na zavezanca,

doseženi v koledarskem letu pred davčnim obdobjem, za katero se uveljavlja ugotavljanje davčne osnove z upoštevanjem normiranih odhodkov, in ti skupaj

* 1. ne presegajo 50.000 eurov,
  2. presegajo 50.000 eurov vendar ne presegajo 100.000 eurov in je bila v skladu s predpisi, ki urejajo pokojninsko in invalidsko zavarovanje, pri zavezancu obvezno zavarovana vsaj ena oseba za polni delovni čas neprekinjeno najmanj pet mesecev.

Datum:………………………

…………………………………………

(ime in priimek odgovorne osebe)

………………………………………… (podpis)

**Način izpolnitve priglasitve:**

LLLL je davčno obdobje, za katerega je predložen ta davčni obračun.

Zavezanci podajo priglasitev tako, da označijo izjavo, navedeno pod točko I., izjavo, navedeno pod točko II. (izjavo pod točko II.1. in ustrezno izjavo pod točko II.2. (izjavo II.2.1. ali izjavo II.2.2.)), ter ustrezno izjavo, navedeno pod točko III. (izjavo pod točko III.1. ali izjavo pod točko III.2. (izjavo III.2.1. ali izjavo III.2.2.)).